கேள்வி: எ. சி. சிம்காத்ரி - கல்வி குறித்து விரிவாக சொல்லுங்கள்.
பதில்: சிம்காத்ரி ஆந்திரப் பல்கலைக்கழகத்தில் சமூகப்பணி முதுகலைப் பட்டமும், இளங்கலைச் சட்டம் பட்டமும் பெற்றார். பின்னர் அமெரிக்க ஐக்கிய நாடுகள் உள்ள இந்தியானா மாநில பல்கலைக்கழகத்தில் குற்றவியல் மற்றும் சமூகவியலில் முதுகலைப் பட்டத்தினைக் கல்வி உதவித்தொகையுடன் முடித்தார். கேசு வெசுடர்ன் ரிசர்வ் பல்கலைக்கழகத்தில் சமூகவியலில் முனைவர் பட்டம் பெற்றார். இலண்டன் உள்ள பொதுநலவாய நிறுவனத்தில் முனைவர் பட்டத்திற்குப் பிந்தைய ஆராய்ச்சி பட்டம் பெற்றார். மேற்கு செருமனி இளைஞர் பணி பட்டமும் பெற்றார்.
கேள்வி: எ. சி. சிம்காத்ரி - கல்வி வாழ்க்கை பற்றி நீங்கள் என்ன அறிந்துள்ளீர்கள்?
பதில்: 1980களில் சிம்கத்ரி ஆந்திரப் பல்கலைக்கழகத்தில் சமூகவியல் பேராசிரியராகப் பணியாற்றினார். இந்தியாவிலும் வெளிநாடுகளிலும் உள்ள பல பல்கலைக்கழகங்களில் வருகைப் பேராசிரியராகப் பணியாற்றியுள்ள சிம்கத்ரி பல புத்தகங்களையும் 50க்கும் மேற்பட்ட கட்டுரைகளையும் வெளியிட்டுள்ளார். ஐக்கிய நாடுகள் அவை, ஐக்கிய நாடுகள் கல்வி, அறிவியல், பண்பாட்டு நிறுவனம் மற்றும் ஐக்கிய நாடுகள் பல்கலைக்கழகத்திலும் பணியாற்றினார். 1991ஆம் ஆண்டில் ஆந்திரப் பல்கலைக்கழகத்தின் துணைவேந்தராகப் பதவியேற்று 1995 வரை பணியாற்றினார். 1997ஆம் ஆண்டில் பனாரசு இந்து பல்கலைக்கழக வளாகத்தில் வன்முறை ஏற்பட்டபோது இவர் துணைவேந்தராக நியமிக்கப்பட்டார். 2002 வரை பனாரசு பல்கலைக்கழகத்தில் தங்கியிருந்த இவர், பல்கலைக்கழக வளாகத்தைப் பாதுகாப்பானதாகவும், கல்வி நடவடிக்கைகளுக்கு உகந்ததாகவும் மாற்றுவதில் பங்களித்தார். இக்காலக்கட்டத்தில் பட்னா பல்கலைக்கழகம் துணைவேந்தராக இரண்டு முறை (2006 முதல் 2008 வரை; 2014 முதல் 2017 வரை) பணியாற்றினார்.